Lav et referat af nedenstående tekst:

Tekst:
Fremover bliver det sværere at komme rundt i Frederikshavn Kommune, hvis man ikke har bil eller cykel. Kommunens Kultur- og Fritidsudvalg besluttede torsdag aften at nedlægge flere busruter i kommunen. Det skriver Kanal Frederikshavn. Beslutningen kommer, fordi brændstofspriserne er steget, samtidig med at flere vælger bussen fra efter coronatiden. Den kombination gør, at Nordjyllands Trafikselskab (NT) kræver 8,6 millioner kroner mere for at opretholde busdriften. -	Det er rigtig ærgerligt, og vi ved godt, at det her kommer til at gå ud over passagerer i Frederikshavn og i oplandsbyerne. Men vi er nødt til at finde løsninger inden for det budget, vi har, siger formand for Kultur- og Fritidsudvalget, Peter Laigaard (K), til Kanal Frederikshavn. Problem for ældre og gangbesværede Konkret betyder det, at de fleste afgange med bybusser bliver nedlagt, bortset fra de afgange, hvor skoleelever og studerende har behov for at komme med bybussen. Det giver en besparelse på fem millioner kroner årligt, og dermed bliver prisen til NT reduceret. Du kan se en liste over de busruter og flexordninger, der bliver berørt, i referatet for Kultur- og Fritidsudvalget . En af de grupper, som nedlæggelsen af bybusser kan gå særligt hårdt ud over, er ældre og gangbesværede. Derfor kommer sagen nu i høring hos Ældrerådet og Handicapudvalget. -	Det er klart, at færre bybusser især får betydning for gangbesværede og dem, der ikke har andre transportmuligheder. Men det er også vigtigt at sige, at det stadig er muligt at bestille Flextur, siger Peter Laigaard til Kanal Frederikshavn. Det er først til næste år, at der vil ske ændringer i køreplanerne.

Referat:
Frederikshavn Kommune har valgt at nedlægge flere busruter på grund af stigende priser på brændstof og færre passagerer.